^288 BULETINUL "SOCIETĂŢII ROMÂNE DE ŞTIINŢE 



ţiunile de asepsie la filtrare şi conservare, am putut păstra timp 

 de 20 luni sângele Anodontei fără să observ altă modificare decât 

 formarea membranei calcare la suprafaţă şi cristalizarea unei alte 

 părţi a carbonatului de calciu la fund. Sângele nefiltrat şi conser- 

 vat aseptic timp de 20 luni mai formează şi un sediment compus 

 din elementele figurate. 



Prin urmare, nu există în sângele Anodontei, după cum cre- 

 deau C. Schimdt şi C. Voit, o proteină combinată cu calciul care, 

 în contact cu aerul s'ar descompune, lăsând calciul în libertate iar 

 ea precipitându-se. Precipitatul observat de aceşti autori trebuie 

 să fi fost sedimentul celular care se obţine totdeauna cu sângele 

 nefiltrat. 



Reacţiunea. Sângele proaspăt e alcalin. El colorează în alba- 

 stru slab hârtia roşie de lacmus, în roş-violet extractul de cocci- 

 nellia în roz fenolftaleina. 



Precipitare. încălzit până la fierbere, sângele filtrat dă un 

 precipitat slab şi fin. Tratat cu acid acetic, dă un precipitat slab 

 care se redizolvă într'un exces de acid. Acelaş lucru se petrece şi 

 cu S0 4 H 2 şi HC1. Aceste precipitări sunt datorite proteinelor sân- 

 gelui. Mai curios este faptul că acest sânge precipită şi când îl 

 amestecăm cu o soluţie concentrată de KOH. Aci nu mai poate 

 fi vorba de o precipitare a proteinelor, cu atât mai mult că pre- 

 cipitatul format este perfect pulverulent. Acelaş precipitat se ob- 

 ţine şi în cazul când sângele e tratat cu soluţiuni ale sărurilor 

 metalelor grele, cum e NO a Ag, S0 4 Cu, HgCl 2 , etc. Pentru a lă- 

 muri unele din aceste precipitări cari la prima vedere par neîn- 

 ţelese, am căutat să îndepărtez din sânge substanţele proteice 

 precipitându-le cu o soluţie coloidală de hidrat de fer, concen- 

 trată şi bine dializată. După filtrare rămân numai substanţele cri- 

 staloide ale sângelui. Asupra acestui sânge deproteinizat am 

 încercat aceleaşi reacţiuni de precipitare şi am constatat că acizii 

 nu produc acum nici o schimbare pe când KOH, N0 3 Ag, SO^Cu, 

 HgCl 2 dau un precipitat pulverulent ce se depune repede la fund. 

 încălzit până la fierbere, precipitatul produs cu KOH, N0 3 Ag şi 

 S0 4 Cu rămâne neschimbat, pe când cel produs cu HgCl 2 se di- 

 zolvă la căldură şi reapare prin răcire. Toate precipitatele obţinute 

 în sângele fără proteine se redizolvă lesne dacă acidifiem mediul, 



